**Generalforsamling**

**den 6. februar 2024**

**Dronningeværelset, Det gamle Rådhus**

**Dagsorden:**

**Punkt 1: Valg af dirigent og referent**

Dirigent: Kjeld Anker Espersen

Referent: Poula Andreasen

Dirigenten konstaterede, at generalforsamlingen var lovligt indkaldt og dermed beslutningsdygtig og fortsatte til punkt 2 på dagsordenen.

**Punkt 2: Fremlæggelse af bestyrelsens beretning**

**Formandsberetning Danske Slægtsforskere Varde 2023.**

Foreningens aktiviteter er nu 6 foredrag og 6 til 7 gange med Slægtsforskercafé.  
Årets foredrag har været som følger:

|  |  |  |  |
| --- | --- | --- | --- |
| 10.01.23 | Asbjørn Romvig Thomsen | Faddere - Sociale relationer i landbosamfundet 1750 - 1850. | 12 |
| 14.03.23 | Bodil Grove Christensen | FamilySearch | 18 |
| 25.04.23 | Erik Kann | Pas og personregistrering | 21 |
| 26.09.23 | Anne Holm Christensen | Sådan skriver du en bog om din families liv. | 15 |
| 24.10.23 | Erik Kann | Ungt kød på slægten | 25 |
| 28.11.23 | Torben Albret Christensen | Præsterne Uden for kirken | 12 |

De fleste af vores foredragsholdere var gamle kendinge og kvaliteten af foredragene var stort set tilfredsstillende.  
Biblioteket laver ikke længere halvårskataloget og annoncerer ikke i aviser længere. De benytter alene de sociale medier. Det giver os en udfordring med at synliggøre vores arrangementer.  
Vi har valgt at annoncere på Facebook, hvilket koster kr. 200 til 250 pr. arrangement. Det er vanskeligt at måle resultatet, men det ser ud til at have effekt.   
Sidst på året er det blevet muligt at få arrangementer med i Ugeavisens ”Det Sker”. Det ser ud til at have god effekt, specielt hvis man er heldig også at få en omtale med.  
Slægtsforskercaféerne har haft et svingende besøgsantal fra ganske få til 10 – 12 personer. Der er stor forskel på, hvilke opgaver deltagerne kommer med, og nogle kommer helt grønne, bare for at se/høre, om slægtsforskning er noget for dem. Jeg synes, vores slægtsforskercaféer er en succes. Det har medført nye medlemmer, og nogle af vores ”gamle” medlemmer møder også op.  
Foreningen har i dag 63 medlemmer inkl. 2 tilmeldt i 2024. Ved årsskiftet sidste år, var vi 58.

Beretningen godkendt.

**Punkt 3: Fremlæggelse af det reviderede regnskab til godkendelse**

Kasserer Ole Mortensen fremlagde det reviderede regnskab og gennemgik det. Underskuddet for 2023 blev forklaret med annoncering på facebook og manglende entreindtægter fra biblioteket fra ikke-medlemmer, som havde deltaget i foredragene.

Regnskabet godkendt.

**Punkt 4: Kassereren fremlægger budget og bestyrelsens forslag til kontingent for året**

Ole Mortensen gennemgik budgettet, og bestyrelsen foreslog uændret kontingent på 100 kr.

Budgettet og kontingentets størrelse godkendt.

**Punkt 5: Valg af medlemmer til bestyrelsen**

På valg er: kasserer Ole Mortensen og bestyrelsesmedlem Richard Lauridsen. Begge modtager genvalg. Der var ikke andre forslag, så de blev genvalgt.

**Punkt 6: Valg af suppleanter til bestyrelsen**

Nuværende suppleanter Kjeld Anker Espersen og Åse Madsen modtager begge genvalg. Der var ikke andre forslag, så de blev genvalgt.

**Punkt 7: Valg af revisor og revisorsuppleant**

Revisor Erik Mortensen ønskede ikke at fortsætte som revisor. Ole Mortensen foreslog Edvard Bruun, som havde sagt ja, - han var dog ikke til stede. Der var ikke andre forslag, så han blev valgt.

Revisorsuppleant Ole Nørskov var heller ikke til stede, men havde tilkendegivet, at han modtog genvalg. Der var ikke andre forslag, så han blev genvalgt.

**Punkt 8: Behandling af indkomne forslag**

Der var ikke kommet nogen forslag til behandling.

**Punkt 9: Eventuelt**

Der var intet under punktet.

Generalforsamlingen sluttet.

Poula Andreasen

Referent

7. februar 2024